Can't Buy a Thrill

Can't Buy a Thrill er debutalbumet til det amerikanske rockebandet Steely Dan, gjeve ut i november 1972 på ABC Records. Albumet vart skriven av bandmedlemmane Donald Fagen og Walter Becker, spelt inn i august 1972 i The Village Recorder i Los Angeles, og produsert av Gary Katz. Musikken har ein stram songstruktur innan softrock, folkrock og pop, med filosofisk, elliptiske tekstar. 

Albumet seldt godt og nådde 17. plassen på Billboard-lista og nådde til slutt platinaplate. Det fekk òg god kritikk og vart seinare inkludert på mange lister over tidenes beste album, inkludert Colin Larkin-boka All Time Top 1000 Albums (2000) og Rolling Stone si liste over dei 500 beste albuma gjennom tidene.

Innspeling 
Steely Dan spelte inn albumet i august 1972 i The Village Recorder i Los Angeles. To songar spelt inn under Can't Buy a Thrill-innspelinga vart ikkje med på albumet og gjevne ut på ein singel: «Dallas» med «Sail the Waterway». Dette er det einaste Steely Dan-albumet med David Palmer som solovokalist. Han vart henta inn i bandet fordi Donald Fagen var motvilling til å syngje føre folk på scenen. Trommeslagaren Jim Hodder syng òg solovokal på ein song, «Midnite Cruiser» (stundom skriven «Midnight Cruiser»), i tillegg til at han syng på singelen «Dallas». Då innspelinga av det neste albumet kom i gang, overtydde bandet og produsenten Gary Katz Fagen om å ta rolla som solovokalist aleine.

Musikk og tekst 
I følgje forfattarane Marjorie Galen og Gordon Matthews består Can't Buy a Thrill av livleg softrock. Musikkskribenten Paul Lester sa det nyttar element av mambo, swing, jazz og latin. Stephen Thomas Erlewine skreiv at «det er særs lite av jazzelementa som kom til å prege dei seinare albuma», men la til at den første singelen frå albumet, «Do It Again», bestod av ein stram Latin jazz-rytme, medan den andre singelen «Reelin' In the Years», hadde jazza gitarsoloar og harmoniar. Robert Christgau skildra den førstnemnde songen som ein dempa mambo med «tragisk» tekst om ein «tvangsmessig» tapar.

«Fire in the Hole», med eit «aggressivt, stridande piano» av Fagen, har tittelen frå eit uttrykk amerikanske soldatar sa i Vietnam, og handlar om kvifor så mange studentar klarte å unngå verneplikta seint i 1960-åra og tidleg i 1970-åra (inkludert Becker og Fagen).

Tittel og plateomslag 
Tittelen på albumet er ein referanse til opningslinja i Bob Dylan-songen «It Takes a Lot to Laugh, It Takes a Train to Cry». Plateomslaget består av ein fotomontasje av Robert Lockart. Det inkluderer eit bilete av ei rekkje med prostituerte ståande i eit red-light-område frå Rouen i Frankrike. Det vart valt ut fordi det var relevant til albumtitttelen. Walter Becker og Donald Fagen kommenterte sjølv plateomslag i teksten i omslaget til nyutgjevinga av The Royal Scam, og sa at dette albumet hadde «det styggaste plateomslaget i 1970-åra, kanskje utanom Can't Buy a Thrill).» Plateomslaget vart bannlyst av Francisco Franco sitt Spania og erstatta av eit bilete av bandet på scenen i staden.

Utgjeving 
Can't Buy a Thrill kom ut i USA på ABC Records i november 1972 og i Storbritannia på Probe Records i januar 1973. Albumet nådde 17. plassen på Billboard Top Pop Albums, og igjen den 22. august 1973 av Dunhill Records. 31. mai 1973 hadde albumet selt til gullplate i USA for 500 000 selte eksemplar, og så til platinaplate 7. september 1993 for 1 million eksemplar.

Mottaking 

Meldinga som stod i Rolling Stone november 1972 var skriven av James Isaacs og sa at Can't Buy a Thrill «utprega seg av tre spor på toppnivå og spreidde, inspirerte augneblink», men meinte at bandet stundom høyrdest «halt» ut. Christgau meinte at det var eit «bra album» med ein hitsingel i meldinga si for Creem. Han meinte tekstane var «skrå, til og med filosofiske ... som passar eit band kalla opp etter ein dildo i ein William S. Burroughs-roman.» I Christgau's Record Guide: Rock Albums of the Seventies (1981) fortsette han rosen: «Tenk på Dan som det første post-boogiebandet: rytmen svingar meir enn han eksploderer eller koker, akkordsekvensane trassar våre primitive, undermedvitne forventningar, og tekstane understrekar sine eigne vanskar - og vanskane i røyndomen dei skildrar - med vilkårlige personlege indikasjonar, der dei fleste av desse er lureri.»

I ei melding for AllMusic, sa Erlewine at songane «undergrave tradisjonelle konvensjonar» og er «tett konstruert, låst saman med akkordar og grasiøst samanvevne melodiar, oppdriven av smarte, kryptiske tekstar.» Men ha kritiserte vokalisten David Palmer «oversyng ei handfull spor der han syng solo», som fekk Walter Becker og Donald Fagen til å dra fram «sine villaste impulsar med vanlege popteknikkar.» Paul Lester skreiv for BBC Music at albumet var så «fullforma at du knapt vil tru at det er debuten deira» og «stramt konstruerte songar med blendande knaggar, smarte, kryptiske tekstar og vokal som gjev ertande kritikk for dei som vil ha dei.» Rob Sheffield var noko mindre imponert i The Rolling Stone Album Guide (2004), og rekna albumet som «mild folkrock» som vart «gjort mild» av Palmer, som «høyrest ut som han er uroleg for kvar lommeboka hans er».

Can't Buy a Thrill har vore med på mange lister over tidenes beste album. I 2000 vart det plassert på 207. plassen i Colin Larkin-boka All Time Top 1000 Albums. I 2003 vart Rolling Stone rangert på 238. plassen på lista deira over dei 500 beste albuma gjennom tidene, og 240. plassen på den oppdaterte lista frå 2012.. 
I 2020 vart det plassert på 168. plassen på den oppdaterte Topp 500-lista. Basert på slike rangeringar har samlenettsida Acclaimed Music ført opp Can't Buy a Thrill på 549. plassen totalt, 154. plassen for 1970-åra og 13. plassen for 1972.

Innhald
Alle songar skrivne av Donald Fagen og Walter Becker.

Medverkande

Musikarar 
Steely Dan
 David Palmer – solovokal på «Dirty Work» og «Brooklyn», korvokal
 Donald Fagen – akustisk og elektrisk piano, plastikk (YC-30)-orgel, solovokal (utanom på «Dirty Work», «Midnite Cruiser», and «Brooklyn»), korvokal
 Jeff «Skunk» Baxter – gitar, pedalsteelgitar, talte ord på «Only a Fool Would Say That»
 Denny Dias – gitar, elektrisk sitar
 Walter Becker – elektrisk bass, korvokal, delt solovokal på «Turn That Heartbeat Over Again»
 Jim Hodder – trommer, perkusjon, solovokal på «Midnite Cruiser», korvokal

Studiomusikarar
 Elliott Randall – sologitar på «Kings» og «Reelin in the Years» 
 Jerome Richardson – tenorsaksofon
 Snooky Young – flygelhorn
 Victor Feldman – perkusjon
 Venetta Fields, Clydie King, Sherlie Matthews – korvokal på «Brooklyn» og «Kings»

Produksjon
 Produsent: Gary Katz
 Lydteknikar: Roger Nichols
 Assisterande lydteknikar: Tim Weston
 Design: Robert Lockart

Salslister
Album

Pop Singles

Kjelder

Denne artikkelen bygger på «Can't Buy a Thrill» frå ,  den 9. januar 2021. 
 oppgav desse kjeldene: 
 
 
 

Steely Dan-album
Debutalbum frå 1972
ABC Records-album
Album produserte av Gary Katz
 240
 168